5.r

**Seasons / months / activities (vocabulary)**

12.05.2020.

I wish you a good morning. 😊

Sad kad smo završili s odjećom, možemo prijeći na nove nastavne jedinice. Iduću ćete naći na 74. str. udžbenika.

***Seasons / months / activities*** *(sizns / mants / aktivitis)*

*Godišnja doba / mjeseci / aktivnosti*

Mislim da *seasons* već znamo: *winter, spring, summer, autumn (tj. fall)*

Ako vam je još „malo mutno“ koje je koje godišnje doba, podsjetite se pomoću sličica u knjizi.

Kraj svakog godišnjeg doba nanizane su sličice s aktivnostima tipičnima za to doba.

VAŠ JE ZADATAK u bilježnicu prepisati i prevesti izraze za te aktivnosti, ali ne bilo kako. Sastavit ćete rečenice. Npr. ovako:

In winter, we can make a snowman. - Zimi možemo raditi snjegovića.  
In winter, we can go skiing. - Zimi možemo ići skijati.

Itd.

U prevođenju aktivnosti mogu vam pomoći sličice, ali i *Word List Module 5* (popis riječi) na 174. str. udžb.

To nije sve. 😉 Primijetit ćete da su ispod svakog godišnjeg doba u knjizi navedeni i mjeseci u godini koji mu pripadaju. Molim vas da i njih prepišete u bilježnicu i pritom *PAZITE!* Nazivi mjeseca u godini uvijek se pišu velikim početnim slovom!  
Započnite s *January* (siječnjem), ali onda nemojte zaboraviti *December* (prosinac) dopisati na kraj. 😉

Želim da engleske nazive mjeseca u godini počnete učiti napamet.  
To zapravo i nije mučan, naporan zadatak; ne ako ih učite slušanjem ove veoma *catchy* pjesme. Slušajte ju dok budete radili današnji zadatak i plešite na nju barem jednom svaki dan idućih tjedan dana!

*Calendar Song* by Boney M:

<https://www.youtube.com/watch?v=pm2F7MRpT_Y>

Prof. Dafne 😊